
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	28.05.2026.
	
	Nr. AMD-26-241-rs




	Par satiksmi Stūrmaņu ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “Latgales Ceļdaris” 27.06.2026. iesniegumu par Stūrmaņu ielas seguma atjaunošanas darbiem Rīgā:

1. Noteikt, ka no 02.06.2026. līdz 31.08.2026. tiek ierobežota transportlīdzekļu satiksme Stūrmaņu ielā, Rīgā pomā no Gobas ielas līdz Lielupes ielai saskaņā ar satiksmes organizācijas shēmu (pielikumā).

2. Par darbu veikšanu ir atbildīgs sabiedrības ar ierobežotu atbildību “Latgales Ceļdaris” atbildīgais būvdarbu vadītājs Ņikita Skripņiks (tālrunis 20017721, e-pasts: skripnikita@gmail.com).

3. Sabiedrībai ar ierobežotu atbildību “Latgales Ceļdaris” no 02.06.2026. līdz 31.08.2026. Stūrmaņu ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. seguma atjaunošanas darbu izpildi Stūrmaņu ielā.

4. Noteikt, ka transportlīdzekļu satiksmi Stūrmaņu ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Stūrmaņu ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

